20 জানুযারী পশ্চিমবঙ্গ সরকারের দুই অফিসার গিয়েছিলেন আহমেদাবাদ। এস – পি - ওপেকের ভবিষ্যত নিয়ে সারাভাইয়ের সাথে সরাসরি কথা বলতে। শিল্পপতি গৌতম সারাভাইয়ের সাথে তাঁদের কথা হয়েছে। এবং এর মারফতই জানা গেছে এস পি -ওপেক খোলার ব্যপারে সারাভাইদের অ্যাকশন প্ল্যানের কথা। হাওড়া থেকে লোকাল ট্রেনে চড়ে শ্রীরামপুর স্টেশনে ঢোকার মুখে পড়বে সোডিয়াম ভেপার ল্যাম্পের আলোর উজ্জ্বল এক ফ্লাই-ওভার (উড়াল পুল)। আর ঠিক তার আগেই বাঁদিকে তাকালে দেখবেন ধোঁয়া জড়িয়ে থাকা রাতের অন্ধকারে চুপ করে দাঁড়িয়ে রয়েছে স্ট্যাণ্ডার্ড ফার্মাসিউটিক্যালস। তার দরজার তালা আজও বন্ধ। 30 মে যে শ্রমিকরা মালিকদের অন্যায়ভাবে কারখানায় তালা লাগিয়ে দেওয়ার বিরুদ্ধে প্রতিবাদ জানাতে ট্রেন চলাচল বন্ধ করে দিয়েছিলেন, স্বাভাবিক ভাবেই দীর্ঘ আট মাসের ভয়ঙ্কর কালো অভিজ্ঞতা তাঁদের ক্ষতবিক্ষত করে দিয়েছে। পাঁচ বছরে পনের কোটি টাকা (1982-1987) সরালো যারা, সেই মালিক সারাভাইদের কোন শান্তি আজও হয় নি। পাশাপাশি তিনটে প্রতিষ্ঠিত ইউনিয়ন আর ‘বাঁচাও কমিটি’ -তে ভাগ হয়ে থাকা শ্রমিকদের এক জায়গায় জড়ো হওয়া বোধহয় খুবই কঠিন কাজ।